विमल घर्ती मगर

**विमल घर्ती मगर** (जन्म:२६ जनवरी १९९८) नेपाली फुटबल खेलाडी हुन्, । जो नेपाल राष्ट्रिय फुटबल टिम का एक महत्त्वपूर्ण सदस्य हुन् । विमल एन्फा एकेडेमीका उत्पादन हुन् जुन्, अखिल नेपाल फुटबल सङ्घ (एन्फा) र नेपाल राष्ट्रिय फुटबल टिमको नियन्त्रणमा छ ।

विमल २०१३ साफ च्याम्पियनसिपमा पाकिस्तान विरूद्ध  नेपाल राष्ट्रिय फुटबल टिमका लागि गोल गरेसँगै एकाएक चर्चामा आएका थिए । विमल अन्तराष्ट्रिय फुटबलमा गोल गर्ने विश्वकै छैटौँ कान्छा फुटबल खेलाडी हुन्, जसले उनलाई नेपालको लागि डेब्यु गर्ने (१४ वर्षको उमेरमा) र गोल गर्ने (१५ वर्षको उमेरमा) सबभन्दा युवा खेलाडी बनायो । यो किर्तिमान यसअघि भरत खवासले १६ वर्षको उमेरमा गोल गर्दै बनाएका थिए । साथै विमल साफ च्याम्पियनसिप मा सबै भन्दा छिटो गोल गर्ने खेलाडी समेत हुन् । उनले २०१५ साफ च्याम्पियनसिपको भारत विरूद्धधको खेलमा २ मिनेटमा नै गोल गर्न सफल भएका थिए ।

## प्रारम्भिक जीवन
नवलपरासी जिल्लामा जन्मिएका विमल सानैदेखि फुटबल खेलमा रूचि राख्ने गर्दथे , भने फुटबल बाहेक उनी क्रिकेट खेल पनि खेल्ने गर्दथे । सानैमा बुबा गुमाएका उनले आमाकै रेखदेखमा रहेर बाल्यकाल पार गरेका थिए । उनका बाबू एक नेपाली पुलिस थिए । उनी राष्ट्रकै लागि काम गर्दागर्दै असमायीक निधनको मुखमा परेका थिए ।

## युरोपमा ट्राइल तथा प्रशिक्षण
## क्लब जीवन
### सुदूरपश्चिम ११
२०१५ मा भएको नेपाल राष्ट्रिय लिगका लिग विमल सुदूरपश्चिम ११ फुटबल टिमका लागि अनुबन्धित भएका थिए । उनले सुदूरपश्चिमबाट नेपाली राष्ट्रिय लिग प्रतियोगितामा जम्मा ७ खेल खेल्दै कुल ४ गोल गरेका थिए । उक्त प्रतियोगिता विमल एक पटक म्यान अफ दि म्याच समेत भएका थिए ।

### मोहन बङ्गाल एफसी
विमलले २०१७ मा मोहन बङ्गाल एफसी क्लबबाट आई लिग पनि खेलेका थीए । मोहन बङ्गालबाट जम्मा ३ खेल्ने अवसर पाएका विमलले कुनै गोल भने गर्न सकेनन् ।

### थ्री स्टार क्लब
विमल घर्ती मगरले नेपाली विभिन्न घरेलु प्रतियोगिताहरूमा थ्री स्टार क्लबका तर्फबाट सहभागीता जनाएका थिए । साथै उनले थ्री स्टारले २०१७ एएफसी एसिया कप छनोट चरण अन्तर्गतको समूह चरणको खेलमा समेत विमलले थ्री स्टारको प्रतिनिधित्व गरेका थिए । उनले भारतमा सम्पन्न २०१६ बोर्डोलोइ ट्रफी  अन्तर्राष्ट्रिय आमन्त्रित फुटबल प्रतियोगितामा थ्री स्टारको प्रतिनिधितब गरेका थिए । भने उक्त प्रतियोगिता थ्री स्टारका तर्फबाट जित्न सफल भएका थिए । यस्तै २०१८ मा नेपाली राष्ट्रिय लिगको विश्राम समय तालिकामा च्यासल युथ क्लबमा अनुबन्धित हुदाँहुदै पनि उनी थ्री स्टार क्लबको तर्फबाट भारतमा आयोजित गभर्नर गोल्डकपमा सहभागीता जनाएका थिए । उपाधि समेत जित्न सफद भएको थियो ।

### च्यासल युथ क्लब
पाँच वर्ष पछि आयोजना भएको प्रमुख नेपाली राष्ट्रिय लिग सहिद स्मारक ए-डिभिजन लिगमा उनी च्यासल युथ क्लबका लागि अनुबन्धित भएका थिए । तर उनी उक्त लिग च्यासल क्लबाट भने पुरै नखेली बेल्जियम फुटबल प्रशिक्षणका लागि गएका थिए ।

च्यासल युथ क्लबबाट उनले २०७५ शहिद स्मारक ए-डिभिजन लिगमा जम्मा ५ खेल खेल्दै ४ गोल समेत गर्न सफल भएका थिए ।

## अन्तर्राष्ट्रिय खेल
२० सेप्टेम्बर २०१२, मा विमलले नेपाली राष्ट्रिय फुटबल टिमका लागि स्थान बनाएका थिए । बङ्गलादेश विरूद्वको दशरथ रंगशमलामा भएको अन्तर्राष्ट्रिय मैत्रीपूर्ण खेलमा विमलले नेपाली राष्ट्रिय टिममा स्थान बनाएका थिए । उनी १४ वर्षमानै राष्ट्रिय टिममा स्थान बनाउने सर्वाधिक कलिला नेपाली फुटबल खेलाडी बन्न सफल भएका थिए ।

विमल घर्ती मगरले पहिलो अन्तर्राष्ट्रिय गोल पाकिस्तान विरूद्ध गरेका थिए । जुन पाकिस्तान विरूद्ध नेपालको खेल २०१३ साफ च्याम्पियनसिप  नेपालमा भएको थियो । नेपाल पाकिस्तान समक्ष १ गोलले पछि पर्दा उनले किर्तिमनी बराबरी गोल गरेका थिए । उनको यही गोलको मद्दतमा नेपाल प्रतियोगिताको सेमिफाइनल सम्म पुग्न सफल भएको थियो ।

### २०१२ यू-१४ टिम
मे २०१२ मा विमलले नेपालको प्रतिनिधित्व गर्दै एएफसी यू-१४ फुटबल फेस्टिभल २०१२ मा सहभागी जनाएका थीए । उक्त प्रतियोगिता उनले १ ह्याटि्रक सहित ८ गोल गरेका थिए । श्रीलङ्का यू-१९ टिम विरूद्व उनले ह्याटि्रक गर्न सफल भएका थिए । उनको उक्त प्रतियोगिताको प्रदर्शनी पछि नेपाली यू-१९ टिमका प्रशिक्षक सुनिल श्रेष्ठले *विमल नेपालका एक उदयीमान उत्कृष्ट खेलाडी हुन् ।* भनेका थिए ।

३ अक्टोबर २०१२ मा अखिल नेपाल फुटबल सङ्घ (एन्फा) ले बाल गोपाल महर्जनको नेतृत्वमा सार्क यू-१४ फुटबलका तयारीका लागि अक्टोबर ७-२१ जापानमा गरिएको विशेष प्रशिक्षणमा १६ सदस्यीय यू-१४ नेपाली टिमको छनोट गरेकोमा विमल घर्ती मगर पनि परेका थिए । त्यस प्रशिक्षण पछि नेपाली यू-१४ टिमले माल्दिभ्सलाई ०-४ ले हराएको थियो, भने जापान फुटबल एकेडेमीलाई ३-१ गोलअन्तरले हराएको थियो । यस्तै पाकिस्तान माथि नेपालले ४-० को जित दर्ता गरेको थियो । अझ नेपाले श्रीलङ्का विरूद्व ६-० गोलअन्तरको जित दर्ता गर्दा उनले निकै उत्कृष्ट खेल प्रदर्शनी गरेका थिए ।उक्त खेलमा उनले एक ह्याटि्रक सहित नेपालका लागि ४ गोल गरेका थिए । उनले उक्त खेलमा जम्मा ९ मीनेट मानै ह्याटि्रक पूरा गरेका थिए । नेपालमै भएको उक्त खेलमा नेपालले समूह चरणको ४ वटै खेल जित्न सफल भएको थियो ।

### २०१३ साफ च्याम्पियनसिफ
मा विमल मगर]]

२०१३ को साफ च्याम्पियनसिपमा विमलको पहिलो नेपालको तर्फबाट अन्तर्राष्ट्रिय सहभागीता थियो । यस प्रतियोगितामा सबैभन्दा  कम उमेरमा सहभागी जनाएका उनले आफ्नो पहिलो उपस्थितिमा पाकिस्तानविरूद्व गोल गरी नेपालको हार तारेका थिए, भने साफ च्याम्पियनसिप प्रतियोगितामै गोल गर्ने सबैभन्दा कान्छा खेलाडी बनेका थिए । साथै उक्त खेलका म्यान अफ द म्याच घोषित भएका थिए । यस्तै उनी वैकल्पिक खेलाडीका रूपमा प्रतियोगिताको अफ्गानिस्थानविरूद्वको सेमिफाइनल खेलमा मैदान प्रवेश गरी उत्कृष्ट खेल प्रदर्शन गरे । नेपाल १-० ले पछि परेको अवस्थामा मैदान छिरेका विमलले उक्त खेलमा अर्कै रौनक थपिदिए । उनकै कारणले गर्दा नेपालले खेलको अन्तिम समयमा पेनाल्टी प्राप्त गरेको थियो , तर उक्त पेनाल्टी रोहित चन्द खेर फाले यतिमात्र नभएर घरेलु टोली नेपाल सेमिफाइनलबाटनै बाहिरियो ।

२०१३ सालमा विमलले २०१३ साफ यू-१६ च्याम्पियनसिप तथा २०१३ साफ च्याम्पियनसिप (सिनियर टिम) दुवै प्रतियोगितामा सहभागीता जनाएका थिए । विमलले साफ यू-१६ च्याम्पियनसिपका सर्वाधिक उच्च गोलकर्ताका रूपमा प्रतियोगिताको अन्त्य गरेका थिए । उता साफ च्याम्पियनसिपको सिनियर टिममा भने विमलले कलिलो १५ वर्षको उमेरमा सहभागीता जनाएका थिए । २०१३ उनले साफ च्याम्पियनसिपमा आफ्नो पहिलो अन्तर्राष्ट्रिय गोल समेत गर्न सफल भएका थिए । उनले पाकिस्तानसँग पछाडि परेको अवस्थामा खेलको अन्तिम समयमा बराबरी गोल गर्न सफल भएका थीए ।

### २०१४ एएफसी यू-१६ छनोट चरण
विमलले २०१४ एएफसी यू-१६ च्याम्पियनसिप छनोट चरणको कप्तानीको जिम्मेवारी समेत सम्हालेका थिए । छनोट चरण  अन्तर्गतको २५ सेप्टेम्बर २०१३ मा दशरथ रंगशाला, काठमाडौंमा भएको बहराइन विरूद्वको खेलमा नेपाली यू-१६ टिम २-० गोल अन्तरले विजयी भएको थियो । उक्त खेलमा विमलले एक गोलका निम्ति अवसर जुराएका थिए वा गोल पास दिएका थिए । उनले अर्को खेल इराक विरूद्व खेलेका थिए , उनले इराकसँगको खेलमा प्रतियोगिताको पहिलो गोल गरेका थिए । उक्त खेलमा नेपाल २-२ गोलको बराबरीमा रोकिएको थियो । समूह चरणको अन्तिम खेलमा विमलले तुर्किमीस्थान विरूद्व ह्याटि्रक गरेका थिए ।उक्त खेलमा भने नेपाल ४-० गोलले विजयी हुँदै २०१४ एएफसी यू-१६ च्याम्पियनसिपको अन्तिम फाइनल चरणमा स्थान बनाउन सफल भएको थियो । उनले छनोट चरण भर कुल ४ गोल गरेका थिए । थाइल्यान्डमा भएको उजग्वेस्थान विरूद्व भएको २०१४ एएफसी यू-१६ च्याम्पियनसिपको पहिलो खेलमा विमलले सहभागीता जनाउन पाएका थिएनन् किनभने उनले छनोट चरणको खेलमा दुईवटा पहेँलो कार्ड खाएका थिए । यस्तै विमलले कुवेत विरूद्वको खेलमा एक पेनाल्टी गोल गर्दै उक्त खेलको म्यान अफ दि म्याच भएका थिए तर नेपाल उक्त खेलमा कुवेतसँग १-२ गोल अन्तरले पराजित भएको थियो ।

### २०१५ साफ च्याम्पियनसिप
२०१५ साफ च्याम्पियनसिपमा नेपालले ५ गोल खाएको थियो भने जम्मा १ गोल गर्न सफल भएको थियो । जुन १ गोल विमलले भारतविरूद्ध खेलको सुरूवाटि २ मिनेटमानै गरेका थिए । यस प्रतियोगितामा नेपालले खेलेका दुवै खेलहरू हारेको थियो । अझ नेपालको लामो समय सम्मको गोलको खडेरीलाई विमलले २०१५ साफ च्याम्पियनसिपमा टोडेका थिए । नेपालले २०१३ साफ च्याम्पियनसिप मा भारत विरूद्व गोल गरे एटा कुनैपनि खेलमा गोल गर्न सकेको थिए । विमलले २०१५ साफ च्याम्पियनसिपमा पनि भारत विरूद्व गोल गर्दै लामो समय सम्मको गोलको खडेरी तोड्न सफल भएका थिए । विमललृ खेलको सुरूवाटी २ मीनेटमानै गोल गरेर नेपाललाई अग्रता दिलाएता पनि नेपाल उक्त खेलमा भारतसँग ०-४ गोल अन्तरले पराजित भएको थियो ।

### २०१६ बंगबन्धु गोल्डकप
### २०१६ एएफसी सोलिडारिटीकप
### २०१६ साफ गेम
===२०१८ साफ च्याम्पियनसिपमा====

## अन्तर्राष्ट्रिय गोल
विमल घर्ती मगरले गरेका अन्तर्राष्ट्रिय गोलहरू निम्नानुसार रहेका छन्।

## उपाधिहरू
### राष्ट्रिय टिम 
*  बंगबन्धु गोल्ड कप विजेता (१): २०१६
*  एएफसी सोलिदरिटी कप (१) :२०१६

### नेपाल यु-२३
* दक्षिण एसियाली खेलकुद २०१६ स्वर्ण पदक(१):२०१६

### नेपाल अन्डर-१९
*  साफ यु-१९ च्याम्पियनसिप  (१): २०१५

### नेपाल यु-१६
*  साफ यु-१६ च्याम्पियनसिप (१):२०१३

### क्लब
*थ्री स्टार क्लब
**बोर्डोलोइ ट्रफी:२०१६
**गभर्नर गोल्डकप:२०१८

## सम्मान तथा पुरस्कारहरू
* सुकुर्टि अवार्ड: २०१४
*पल्सर स्पोर्ट्स आवार्ड(उत्कृष्ट युवा खेलाडी):२०७१

## सन्दर्भ सामाग्रीहरू
## बाह्य कडीहरू
* विमलको गोल एन्डरलेट्चका लागि युट्युबमा
* नेपाली वन्डर-किडको उच्च महत्त्वकाङ्क्ष्या FIFA.comमा

श्रेणी:नेपाली फुटबल खेलाडीहरू
श्रेणी:विकी विमिन एडिटाथन २०१७ मा बनाइएका वा सुधारिएका लेखहरू
श्रेणी:सन् १९९८ मा जन्म
श्रेणी:जीवित मानिसहरू
श्रेणी:नवलपरासी (बर्दघाट सुस्ता पश्चिम) जिल्लाका मानिसहरू